CELEX: 32013D0436
Language: sl
Date: 2013-08-13 00:00:00
Title: 2013/436/EU: Izvedbeni sklep Komisije z dne 13. avgusta 2013 o spremembi Odločbe 2007/777/ES glede uvedbe nove obdelave za inaktivacijo virusa slinavke in parkljevke v mesnih izdelkih ter uvoznih pogojih za te izdelke iz ruske regije Kaliningrad (notificirano pod dokumentarno številko C(2013) 4970) Besedilo velja za EGP

17.8.2013   
            
            
               SL
            
            
               Uradni list Evropske unije
            
            
               L 220/46
            
         
      IZVEDBENI SKLEP KOMISIJE
   
   z dne 13. avgusta 2013
   o spremembi Odločbe 2007/777/ES glede uvedbe nove obdelave za inaktivacijo virusa slinavke in parkljevke v mesnih izdelkih ter uvoznih pogojih za te izdelke iz ruske regije Kaliningrad
   (notificirano pod dokumentarno številko C(2013) 4970)
   (Besedilo velja za EGP)
   (2013/436/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti točk 1, 4 in 5 člena 8 Direktive,
   ob upoštevanju naslednjega:
   
               (1)
            
            
               Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (2) določa pravila za uvoz v Unijo pošiljk mesnih izdelkov ter pošiljk obdelanih želodcev, mehurjev in črev ter njihov tranzit in skladiščenje v Uniji, kakor so opredeljena v Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3).
            
         
               (2)
            
            
               Del 2 Priloge II k Odločbi 2007/777/ES določa seznam tretjih držav ali njihovih delov, iz katerih je dovoljen vnos mesnih izdelkov ter obdelanih želodcev, mehurjev in črev v Unijo, če so navedeni izdelki obdelani v skladu z določbami iz navedenega seznama. Kadar so tretje države regionalizirane z namenom vključitve na navedeni seznam, so njihova regionalizirana ozemlja določena v delu 1 navedene priloge.
            
         
               (3)
            
            
               V delu 4 Priloge II k Odločbi 2007/777/ES so razložene oznake, uporabljene za vrste obdelav iz dela 2 navedene priloge. Navedeni del določa splošno obdelavo „A“ in posebne obdelave „B“ do „F“, naštete v padajočem vrstnem redu strogosti. To so obdelave, navedene v Prilogi III k Direktivi 2002/99/ES, ki se štejejo za učinkovite za uničenje nekaterih povzročiteljev živalskih bolezni v mesu in mleku.
            
         
               (4)
            
            
               Priloga III k Direktivi 2002/99/ES je bila nedavno spremenjena z Izvedbenim sklepom Komisije 2013/417/EU (4), da se uvede učinkovita obdelava proti virusu slinavke in parkljevke v mesu, ki je priporočena v ustreznem poglavju Zoosanitarnega kodeksa za kopenske živali Mednarodne organizacije za zdravje živali (Kodeks za kopenske živali OIE) (5).
            
         
               (5)
            
            
               Zato je primerno spremeniti del 4 Priloge II k Odločbi 2007/777/ES, da bo razvidna sprememba Priloge III k Direktivi 2002/99/ES.
            
         
               (6)
            
            
               Rusija je zaprosila, da se dovoli uvoz v Unijo mesnih izdelkov in obdelanih želodcev, mehurjev in črev iz domačega goveda, gojene parkljaste divjadi in domačih ovc in koz iz ruske regije Kaliningrad, ki so bili obdelani z zgoraj navedeno obdelavo, določeno v Kodeksu za kopenske živali OIE. Navedena obdelava je bila zdaj uvedena z Izvedbenim sklepom 2013/417/EU v zakonodajo Unije.
            
         
               (7)
            
            
               Ruska regija Kaliningrad je trenutno vključena na seznam v delu 2 Priloge II k Odločbi 2007/777/ES kot regija, ki ima dovoljenje za uvoz v Unijo mesnih izdelkov in obdelanih želodcev, mehurjev in črev iz domačega goveda, gojene parkljaste divjadi, domačih ovc ali koz, domačih prašičev in divje parkljaste divjadi, ki so bili obdelani s posebno obdelavo „C“.
            
         
               (8)
            
            
               Ob upoštevanju zdravstvenega stanja živali v ruski regiji Kaliningrad je primerno dovoliti uvoz iz navedene regije v Unijo mesnih izdelkov in obdelanih želodcev, mehurjev in črev iz domačega goveda, gojene parkljaste divjadi in domačih ovc in koz, ki so bili obdelani s posebno obdelavo iz Priloge III k Direktivi 2002/99/ES.
            
         
               (9)
            
            
               Zato je primerno odobriti tak uvoz v Unijo iz ruske regije Kaliningrad in zato ustrezno spremeniti vnose za navedeno regijo v delu 2 Priloge II k Odločbi 2007/777/ES.
            
         
               (10)
            
            
               Odločbo 2007/777/ES bi bilo zato treba ustrezno spremeniti.
            
         
               (11)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga II k Odločbi 2007/777/ES se spremeni v skladu s Prilogo k temu sklepu.
   Člen 2
   Ta slep je naslovljen na države članice.
   
      V Bruslju, 13. avgusta 2013
      
         
            Za Komisijo
         
         Tonio BORG
         
         
            Član Komisije
         
      
   
   
      (1)  UL L 18, 23.1.2003, str. 11.
   
      (2)  UL L 312, 30.11.2007, str. 49.
   
      (3)  UL L 139, 30.4.2004, str. 55.
   
      (4)  UL L 206, 2.8.2013, str. 13.
   
      (5)  http://www.oie.int/index.php?id=169&L=0&htmfile=chapitre_1.8.5.htm
   
      PRILOGA
      Priloga II k Odločbi 2007/777/ES se spremeni:
      
                  1.
               
               
                  v delu 2 se vnos za Rusijo nadomesti z naslednjim:
                  
                              „RU
                           
                           
                              Rusija
                              RU
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              A
                           
                           
                              XXX
                           
                           
                              A
                           
                           
                              C
                           
                           
                              C
                           
                           
                              XXX
                           
                           
                              A
                           
                           
                              XXX
                           
                           
                              A
                           
                        
                              Rusija (3)
                              RU-1
                           
                           
                              C
                           
                           
                              C
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                        
                              Rusija
                              RU-2
                           
                           
                              C ali D1
                           
                           
                              C ali D1
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX“
                           
                        
            
                  2.
               
               
                  v delu 4 se za vnosom, ki se nanaša na obdelavo mesa „D“, vstavi naslednji vnos za obdelavo mesa „D1“:
                  „D1= Temeljito kuhanje mesa, ki je bilo pred tem izkoščeno, razmaščeno, toplotno obdelano, tako da je bila notranja temperatura mesa vsaj 30 minut najmanj 70 °C.“